INFORMACIJA O ZAKLJUČNIH IZPITIH ZA REDNE DIJAKE

3. KB IN 3. KA

**SREDNJE POKLICNO IZOBRAŽEVANJE ─ 3-letni program**

**Program: GASTRONOMSKE IN HOTELSKE STORITVE**

**Naziv poklicne izobrazbe: GASTRONOM HOTELIR**

 **GASTRONOMKA HOTELIRKA**

Pri organizaciji in izpeljavi zaključnih izpitov (ZI) upoštevamo **Pravilnik o zaključnem izpitu**, ki je bil objavljen v Uradnem listu Republike Slovenije št. 56 in velja od 7. 6. 2008, in njegove spremembe in dopolnitve (24. 6. 2010 in 31. 3. 2011). ZI potekajo **v skladu z izobraževalnim programom in Šolskimi pravili o ZI**.

**Vsebina ZI:**

1. **pisni in ustni izpit iz slovenščine**
2. **izdelek/ storitev in zagovor**

V okviru šolskega leta so **trije izpitni roki**: **zimski** (februarja), **spomladanski** (junija) in **jesenski** (avgusta). Dijaki lahko opravljajo zaključni izpit po uspešno končanem 3. letniku SPI.

Dijaki se morajo na izpit **pravočasno prijaviti** (obrazec // izjemoma najmanj tri dni pred začetkom izpitnega roka). **Pravilno izpolnjenemu obrazcu za prijavo** morajo **priložiti spričevalo** **zaključnega letnika.** Tisti, ki so v zaključnem letniku dosegli **oceno odlično pri slovenščini**, so **oproščeni samo izpita iz slovenščine. Dijaki se morajo na začetku zaključnega letnika odločiti, ali bodo opravljali drugo izpitno enoto iz kuharstva ali iz strežbe.** Kandidati se lahko **pisno odjavijo** od ZI najkasneje dva dni pred začetkom izpitnega roka. **Razpored** teoretičnega in praktičnega dela izpita moramo objaviti najpozneje zadnji dan pred začetkom izpitov. Če kandidati nimajo statusa dijaka, morajo ZI plačati. **Vsaka narejena enota ZI se dijaku prizna.**

**Vsebine**, ki jih preverjamo na ZI, so določene **v katalogih znanja** za posamezne predmete. Učitelji jih še dodatno posredujejo dijakom v obliki **vprašanj ali tem** in jim pojasnijo, kako poteka pisni, ustni in praktični del ZI. Pred izpitom so organizirane tudi **skupne priprave na** ZI.

**Izpitni rok** se začne **s pisnim delom izpita iz slovenščine**, nato pa nadaljuje po objavljenem razporedu. Dijaki morajo v času poteka ZI **upoštevati izpitni red** (npr. disciplina); **če ga kršijo, jim lahko izpitna komisija prepove opravljanje izpita.** Pisni del poteka 90 minut, **na ustnem izpitu** pa ima dijak 20 minut časa, da se pripravlja, nato pa do 20 minut odgovarja pred komisijo. Listek z izpitnimi vprašanji lahko takoj po izbiri enkrat zamenja, ne da bi to vplivalo na oceno.

**Izdelek/storitev in zagovor** potekata kot **individualno izpitno delo s potrebno dokumentacijo in zagovorom**. **Teme so: hladno-topli bife, poslovno kosilo, piknik.**  Dijaki najprej dobijo konkretne naloge, nato pa po navodilih izdelajo **poročilo o pripravah** na ZI. Le-tega morajo **oddati mentorju, da se lahko udeležijo praktičnega dela izpita**, ki poteka od 4 do 7 ur. Sledi **še zagovor izpitnega dela**. **V času izpita morajo urediti sebe in delovno mesto po načelih estetike (urejena šolska uniforma) in higiensko-varnostnih predpisov (HACCAP), upoštevati morajo izpitni red in navodila nadzornega učitelja.**

**Rezultati** so v času izpitnega roka izpitna tajnost. Kandidati so z njimi osebno seznanjeni v treh dneh po končanem izpitnem roku. **Spričevala** dobijo po opravljenem celotnem izpitu.

**Dijakom želimo veliko vztrajnosti pri učenju in uspeh na zaključnem izpitu!**